**Hanshin Tigers** (Japanese: 阪神タイガース *Hanshin Taigāsu*) merupakan pasukan besbol profesional Jepun yang beraksi di Liga Pusat dalam saingan Nippon Professional Baseball. Pasukan ini berpusat di Nishinomiya, Wilayah Hyōgo, Jepun dan beraksi di stadium utama mereka, Stadium Koshien Hanshin.

Pasukan Tigers dimiliki oleh Hanshin Electric Railway Co. Ltd. yang merupakan cabang daripada Hankyu Hanshin Holdings Inc.

Pasukan Hanshin Tigers merupakan salah satu pasukan tertua di Jepun. Mereka mula beraksi pada tahun 1936 sebagai Osaka Tigers dan mengguna nama mereka sehingga kini pada 1961.

== ==Sejarah 
Pasukan Hanshin Tigers merupakan pasukan kedua tertua di Jepun yang diasaskan pada 10 Disember 1935 manakala pembentukan pasukan pula pada tahun 1936. Pasukan ini mula mengguna pakai nama "Ōsaka Tigers". Pada 1940, di kala sentimen antiorang asing dan pelarangan nama Inggeris oleh kerajaan Tojo, Tigers telah menukarkan nama pasukan kepada "Hanshin". Pada 1947, pasukan ini mengguna kembali nama "Ōsaka Tigers" selepas JPBL memandatkan nama Inggeris. Pasukan ini menggunakan nama sekarang mulai tahun 1961 selepas pasukan ini bermain di Nishinomiya dan bukannya di Wilayah Osaka.

Pasukan Tigers telah merangkul empat kejuaraan sebelum penubuhan sistem liga pada 1950. Sejak liga terbahagi kepada Liga Pusat dan Liga Pasifik, Tigers telah menjuarai lima pennant Liga Pusat (1962, 1964, 1985, 2003, 2005) dan satu kejuaraan Japan Series (1985).

Semasa Major League Baseball 2004 dirasmikan di Jepun, Tigers telah beraksi dalam perlawanan persahabatan menentang New York Yankees di Tokyo Dome pada 29 Mac yang berakhir dengan kemenangan Tigers 11–7.

Pada tahun 2005, 2006, 2007 dan 2009, terdapat lebih daripada tiga juta orang menghadiri perlawanan Tigers sebagai tuan rumah. Tigers merupakan satu-satunya pasukan daripada 12 pasukan NPB yang mencapai rekod ini.

Gelanggang pasukan, Stadium Koshien telah digunakan oleh pasukan besbol sekolah tinggi di seluruh Jepun untuk beraksi di kejohanan peringkat kebangsaan pada musim bunga dan musim panas. Kejohanan musim panas berlangsung pada pertengahan musim Tigers, sekali gus memaksa Tigers untuk beraksi sementara di Kyocera Dome Osaka. Para peminat menyebutnya sebagai "Jalan Kematian".

Pemain-pemain terkenal dalam sejarah Hanshin Tigers termasuklah Fumio Fujimura, Masaru Kageura, Minoru Murayama, Yutaka Enatsu, Masayuki Kakefu, Randy Bass, Taira Fujita dan ramai lagi.

Catatan
-------

1. ↑  "Tigers History". *Hanshin Tigers*. Dicapai pada December 5, 2019.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Hanshin Tigers*** |

* Official website (dalam bahasa Jepun)
* Suicide Spurs Reflections on Japanese Baseball – The New York Times
* Appetite for Hanshin - Hanshin Tigers English news website

| * l
* b
* s
Nippon Professional Baseball |
| --- |
| Liga Pusat | 
* Chunichi Dragons
* Hanshin Tigers
* Hiroshima Toyo Carp
* Tokyo Yakult Swallows
* Yokohama DeNA BayStars
* Yomiuri Giants

 |
| Liga Pasifik | 
* Chiba Lotte Marines
* Fukuoka SoftBank Hawks
* Hokkaido Nippon-Ham Fighters
* Orix Buffaloes
* Saitama Seibu Lions
* Tohoku Rakuten Golden Eagles

 |
| Postseason | 
Climax Series
Japan Series
 |
| Anugerah | 
Anugerah Eiji Sawamura
Pemain Terbaik
Pemain Kembali Terbaik
Rookie Terbaik
Anugerah Pemain Terbaik Japan Series
Anugerah Sembilan Terbaik
Golden Spirit Award
Anugerah Matsutaro Shoriki
 |
| 
* Siri All-Star
* Interleague play
* World Baseball Classic
* Dewan Kemahsyuran
* Liga Barat
* Liga Timur

 |

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Jepun

 |